NR.  9 


SEPTEMBER  1957 


106.  ÅRG. 


M 


ni 


Sh 


V 


A 


fr 


DEN  danske  STJER 


ME 


Organ  for  JESU  KRISTI  KIRKE  AF  SIDSTE  DAGES  HELLIGE 

Nr.9 

SEPTEMBER  1957 
106.  årg. 


Indhold: 

Fra  missionens  præsidentskab  239 
Betydningen   at   fasteoffer    .  .    240 

Månedens   spørgsmål    243 

Er   Mormons   Bog   Guds   ord?  247 

Aalborg   kirkebygning    249 

Kredslærerindernes  budskab  250 
Kredslærernes  budskab  ....  251 
Fra  missionssekretæren  ....  252 
Distriktskonference   nr.   3    ...    253 

Fra  missionsmarken    254 

Søndagsskolen    255 

Genealogisk   Forening    256 

Primary    257 

Personlige    nyheder    fra    nær 

og  fjern    257 

Indsat    258 


Forsidebilledet: 

Aalborg    kirkebygning. 
(Se  artiklen  side  249) 


Den    danske    Stjerne    udkommer    den    1.    i    hver    måned    og    abonne- 
mentsprisen  (incl.    porto)    er   kr.   8.50    i    Danmark   og    $2.00    i    U.  S.  A. 
Betaling  kan  ske  gennem  postgiro  333.38  til 
Church  of  Jesus  Christ  of  Latter-day  Sainfs,  Priorvej  12,  København  F. 

Holger  P.Petersen,    missionspræsident,    ansvarsh.    redaktør. 
Mary   Kaiser,   redaktør. 


CSsra   missionens  /jræsideniskab 

Kristus  begyndte  sin  mission  her  på  jorden  ved  at  faste  og 
bede.  Det  var  en  forberedelse  til  hans  gerning.  Der  skrives  om 
ham,  at  han  hverken  spiste  eller  drak,  medens  han  fastede. 

Da  nogle  af  Kristi  disciple  kom  og  så,  at  Kristus  helbredte  en, 
som  var  i  besiddelse  af  en  ond  ånd,  spurgte  disse  disciple: 
»Hvorfor  kunne  vi  ikke  helbrede  vedkommende?«,  og  Jesus  sva- 
rede: »Den  slags  går  kun  ud  ved  faste  og  bøn.<( 

Kirken  i  dag  har  fået  en  befaling  om  at  faste,  og  som  regel 
holdes  denne  faste  på  den  første  søndag  i  hver  måned.  Denne 
fastedag  har  to  formål.  Det  ene  er  at  styrke  hvert  medlem  i  hans 
tro  og  åndelige  udvikling,  og  det  andet  er  at  skaffe  penge  til 
brug  for  at  hjælpe  trængende  værdige  medlemmer. 

Apostel  John  A.  Widtsoe  sagde:  »Denne  månedlige  faste  be- 
gynder som  regel  om  eftermiddagen  før  den  første  søndag  og 
varer  til  om  eftermiddagen  eller  om  aftenen  om  søndagen.  En 
sådan  faste  er  godt  for  legemet,  men  dens  åndelige  værdi  er 
endnu  istørre.  De  penge,  som  man  sparer  ved  at  undlade  at  spise, 
skulle  lægges  i  hænderne  på  biskoppen  til  at  hjælpe  de  fattige.« 

Alle,  som  kan  faste,  sikulle  gøre  det.  Faste  betyder,  at  man  ikke 
spiser  og  drikker,  ikke  engang  vand  eller  nogen  form  for  spise- 
lige ting. 

Der  er  nogle,  som  ikke  kan  faste.  Ældste  Widtsoe  siger:  »Lad 
det  huskes,  at  overholdelsen  af  fastedagen  ved  at  afstå  fra  mad 
og  drikke  i  fireogtyve  timer  ikke  er  en  absolut  regel  .  .  .  Mange 
er  underkastet  sygdomme,  andre  har  et  svagt  helbred,  og  andre 
har  diende  børn.  Af  sådanne  medlemmer  bør  det  ikke  forlanges, 
at  de  skal  faste.  Heller  ikke  bør  forældre  tvinge  deres  børn  til  at 
faste.  Jeg  har  kendt  små  børn,  der  har  grædt  efter  noget  at  spise 
på  fastedagen.  At  gå  uden  mad  vil  i  sådanne  tilfælde  ikke  gøre 
dem  noget  godt  .  .  .  Men  de,  der  kan,  bør  faste  .  .  .  Ingen  andre 
er  undtaget  fra  dette.« 

Hvis  vi  vil  følge  Kirkens  lederes  råd,  vil  vi  nyde  velsignelsen. 
Holger  P.  Petersen,  Missionspræsident. 

hi  ri  i>m  \cav\  dj  jdsteojjer 

Tale  af  apostel  George  Q.  Morris  ved  General-konferencen  7.  april  1957. 


Apostel  George  Q.  Morris 


Mine  kære  brødre  og  søstre,  jeg  beder 
oprigtigt,  at  Herren  vil  lede  mig  til  at 
sige  det,  som  jeg  burde  sige  til  Dem  den- 
ne søndag  morgen.  Herren  har  velsignet 
os  gennem  denne  store  konference,  lige 
fra  Præsident  McKays  inspirerede  og 
magtfulde  tale  og  under  alle  moderne. 
Jeg  beder  inderligt,  at  hans  velsignelser 
må  være  med  mig,  så  denne  Ånd  kan 
fortsættes. 

Dette  er  fastedag  i  Kirken,  den  regel- 
mæssige månedlige  fastedag,  og  jeg  vil 
gerne  dvæle  nogle  få  minutter  ved  be- 
tydningen af  den,  og  vor  tilknytning  til 
den. 

I  Kirkens  forste  dage  var  der  meget 
stor  nød  og  trang,  der  skulle  overvindes, 
og  derfor  sagde  Profeten  Joseph  Smith, 
som  havde  modtaget  en  anmodning  om 
hjælp  til  de  fattige  og  trængende  fra  Kirtland,  at  de  hellige  skulle 
oprette  en  fastedag.  Den  skulle  overholdes  hver  måned,  og  de  skulle 
faste  på  denne  dag,  og  i  stedet  bringe  den  mad,  de  ellers  ville  have 
spist,  til  den,  der  havde  med  det  at  gøre,  så  fødevarerne  kunne  blive 
uddelt  til  de  fattige. 

Hvilken  smuk,  enkel,  direkte  og  inspireret  hjælp  Herren  fremskaf- 
fede gennem  Profeten  Joseph  Smith!  Folk  skulle  udholde  sult  og  ikke 
nyde  den  mad  de  havde,  men  bringe  maden,  så  andre  ikke  skulle  sulte. 
Herren  åbenbarede  til  Esajas  den  sande  overholdelse  af  fastedagen; 
efter  at  have  fornægtet  de  metoder,  der  blev  brugt  af  Israel  på  den 
tid,  udpegede  han  den  rette  måde,  hvorpå  dagen  skulle  overholdes. 

»Nej,  faste  efter  mit  sind  er  at  løse  gudløsheds  lænker,  at  løsne 
ågets  bånd,  at  slippe  de  kuede  fri  og  sønderbryde  hvert  åg,  at  bryde 
brød  til  de  sultne,  bringe  hjemløse  stakler  i  hus,  at  du  klæder  den 
nøgne,  du  ser,  ej  nægter  at  hjælpe  dine  landsmænd.  Som  morgenrøden 
bryder  dit  lys  da  frem,  da  læges  hastigt  dit  sår,  foran  dig  vandrer 
din   retfærd,  Herrens  herlighed  slutter  toget. 

Rækker  du  den  sultne  dit  brød  og  mætter  en  vansmægtende  sjæl, 
skal  dit  lys  stråle  frem  i  mørket,  dit  mulm  skal  blive  som  middag; 
Herren  skal  altid  lede  dig,  mætte  din  sjæl,  hvor  der  er  goldt,  og  give 
dig  nye  kræfter;  du  bliver  som  en  vandrig  have,  som  rindende  væld, 
hvor  vandet  aldrig  svigter«.  (Esajas  58:6 — 8,  10 — 11). 

Hvilken  smuk  beskrivelse  af  en  dag,  som  vi  bør  følge  en  gang  om 
måneden  for  at  lindre  lidelse  og  til  vor  egen  åndelige  vækst  og  ud- 
vikling og  for  at  udføre  Herrens  hensigter,  så  der  ikke  skal  være  nogen 
trang  eller  lidelse,  men  der  skal  på  alle  måder  drages  omsorg  for  dem, 
der  er  i  nød  og  trang. 

Jeg  hørte  forleden  dag  (jeg  fik  ikke  flere  af  enkelthederne  at  vide), 
at  en  biskop  inviterede  nogle  af  medlemmerne  af  sit  ward  til  en  ban- 
ket, og  da  en  af  brødrene  fik  sin  tallerken,  var  der  kun  et  lille  stykke 
kød  og  et  lille  stykke  gulerod  på  den.  Jeg  ved  ikke,  hvilket  indtryk 
det  gjorde  på  manden  eller  hvilke  tanker,  der  rejste  sig  i  hans  sind, 
men  det  blev  forklaret  ham,  at  det  repræsenterede  det  fasteoffer,  som 
han  havde  givet  til  de  trængende.  —  Nu  var  det  naturligvis  en  meget 
realistisk  måde  at  udpege  hans  tilknytning  til  fasteoffer  og  hans  for- 
pligtelser på.  Og  det  mindede  mig  om  en  nøgtern  udtalelse,  som  Pro- 
feten Joseph  Smith  kom  med  ved  James  Adams'  begravelse  i  1843,  og 
hentyder  også  til  Præsident  McKays  magtfulde  udtalelse  og  forkyn- 
delse, at  det  er  ved  at  gøre  Guds  vilje,  at  vi  vil  opnå  frelse  og  udføre 
hans  hensigter,  og  ikke  på  nogen  anden  måde. 

Undertiden  vil  der,  når  vi  bygger  falske  håb  på  noget  andet,  komme 
en  frygtelig  opvågnen.  Således  erklærede  Profeten  Joseph  Smith: 

»Hvis  menneskene  vil  opnå  frelse,  må  de,  før  de  forlader  denne  ver- 
den, underkaste  sig  visse  regler  og  principper,  som  blev  fastsat  ved  en 
uforanderlig  forordning,  før  verden  blev  til. 

Skuffelsen  over  forhåbningerne  og  forventningerne  ved  opstandel- 
sen ville  blive  ubeskrivelig  frygtelig«.  (History  of  the  Church,  VI, 
side  50—51). 

Det  er  vor  pligt  at  undgå  den  frygtelige  erfaring,  han  hentyder  til, 
og  holde  Guds  befalinger  og  udføre  Herrens  hensigter.  Det  er  ikke 
blot,  at  vi  ikke  adlyder  Herren,  så  vidt  som  det  angår  os  personligt, 
men  det  er  en  lige  så  alvorlig  synd,  at  vi  forpurrer  Guds  hensigter,  i 
det  mindste  for  øjeblikket;  og  en  tilstand,  som  han  ønsker  at  skabe 
blandt  sit  folk  for  at  lindre  lidelser,  for  at  trøste  de  hjemsøgte  og  for 
at  styrke  Kirken,  bliver  ikke  til  noget,  fordi  vi  ikke  holder  hans  befa- 
linger. Det  er  en  meget  alvorlig  sag.  Det  synes  mig,  at  vi  må  tage  det  i 
betragtning.  For  det  første  er  det  på  en  måde  personligt,  men  for  det 
andet  er  det  at  fornægte  Gud  og  krydse  hans  planer  og  hans  hensig- 
ter, hvormed  han  tænker  på  at  velsigne  sit  folk. 

Jeg  tror,  at  vi  ikke  bør  og  ikke  må  være  ligegyldige  eller  skødesløse 
med  hensyn  til  denne  fastedag,  således  som  det  er  meget  almindeligt 
iblandt  os.  Jeg  er  sikker  på,  at  vi  ikke  tænker  så  meget  på  den,  som 
den  fortjener.  Mange  folk  synes  ligegyldige.  Men  hvor  vidunderligt 
ville  det  ikke  være,  hvis  stavspræsidenterne  og  biskopperne  og  grens- 
forstanderne,  ved  Herrens  hjælp,  kunne  instruere  folket  og  inspirere 
dem  alle,  så  de  ville  give  det  fulde  bidrag  til  Herren  som  frivilligt 
fasteoffer.  Hvilken  styrke  og  kraft  ville  det  være  til  at  fremme  Guds 
hensigter  blandt  hans  folk  og  på  hele  jorden. 

Og  måden  at  gøre  det  på  er  enkel,  hvis  folket  ville  forstå  og  aner- 
kende dette  princip  og  adlyde  det.  Jeg  tror,  det  beror  på  den  ene 
kendsgerning,  så  vidt  jeg  forstår,  at  det  er  lige  så  nødvendigt  at  be- 
tale et  ærligt  fasteoffer,  som  det  er  at  betale  en  ærlig  tiende. 

Herren  har  fortalt  os,  hvorledes  vi  skal  betale  vor  tiende,  og  vi  er 
i  stand  til  at  betale  den  på  rette  måde,  og  vi  kalder  det  fuld  tiende. 
Herren  har  fortalt  os,  hvad  fasteofferet  skal  være,  at  det  skal  være 
det  tilsvarende  beløb  som  den  mad,  vi  ikke  nyder,  ville  koste. 

Stor  styrke  og  magt  ville  komme  til  os,  for  så  vidt  det  angår  at 
have  midler  i  Kirken  (og  Herren  siger,  han  ønsker  at  »have  kød  i  sit 
hus«),  for  at  kunne  udføre  hans  hensigter.  I  går  fik  vi  at  vide,  at  vi 
nærmer  os  halvanden  million  medlemmer.  Lad  os  regne  med  en  mil- 
lion mennesker  og  tænke  os,  at  hvis  vi  betalte  et  fuldt  og  ærligt  faste- 
offer, med  glæde  for  Herren,  ville  der  hvert  år  komme  i  Guds  tjeneres 
hænder,  betalt  af  en  million  mennesker,  værdien  af  fireogtyve  millio- 
ner måltider.  Hvilken  styrke  det  ville  være  for  den  store  velfærdsbe- 
vægelse,  hvilken  åndelig  velsignelse  der  ville  komme  til  alle  i  Kirken, 
for  Gud  lover  store  velsignelser,  og  hvilke  midler  ville  der  ikke  være 
i  hænde  til  at  bringe  lindring  til  de  lidende  og  trængende  af  folket! 

Dette  går  lige  til  evangeliets  hjerte.  Herren  fandt  det  nødvendigt  at 
beskylde  det  gamle  Israel  for  bedrageri,  fordi  de  havde  bedraget  ham 
med  deres  tiende  og  deres  offerydelse,  og  de  trues  med  forbandelse, 
men  han  sagde: 

» sæt  mig  på  prøve  dermed,  siger  hærskarers  Herre,  om  jeg  da 

ikke  åbner  eder  himmelens  sluser  og  udøser  velsignelse  over  eder  i 
overmål«.  (Mal.  3:10). 

Jeg  vil  gerne  læse  nogle  af  hans  ord,  blot  nogle  få  uddrag,  for  at 
lægge  eftertryk  på  nødvendigheden  af  at  adlyde  fasteloven  og  at  give 
fasteoffer  til  de  fattige  og  lidende.  De  påvirker  vor  frelse;  de  påvirker 
tilgivelsen  af  vore  synder;  de  påvirker  vore  sjæles  frelse.  Vi  vil  ikke 
blive  frelst,  vore  bonner  vil  ikke  blive  besvaret,  og  Herren  vil  forkaste 
os  som  sine  disciple,  hvis  vi  ikke  kommer  de  fattige  og  lidende  i  hu. 

Følgende  er  hans  ord  direkte  gennem  hans  profeter: 

»Om  nogen  derfor  tager  af  den  overflod,  som  jeg  har  beredt,  og  ikke 
giver  sin  del  deraf  til  de  fattige  og  trængende  efter  evangeliets  lov, 
skal  han  opløfte  sine  øjne  i  helvede  i  pine  sammen  med  de  ugudelige.« 
(L.  &  P.  104:18). 

»Og  for  disse  tings  skyld,  som  jeg  har  talt  til  jer  —  nemlig,  at  I  kan 
blive  ved  med  at  have  forladelse  for  jeres  synder  fra  dag  til  dag,  at  I 
kan  vandre  uden  skyld  for  Gud,  ønsker  jeg,  at  I  skal  dele  af  jeres  gods 
med  de  fattige,  hvert  menneske  efter  sin  evne,  så  som  at  give  de  sult- 
ne at  spise,  klæde  de  nøgne,  besøge  de  syge  og  yde  dem  lindring,  både 
åndelig  og  legemlig,  i  forhold  til  deres  trang.«   (Mosiah  4:26). 

»Ja,  og  når  I  ikke  råber  til  Herren,  lad  da  hjertet  være  fyldt  og  op- 
loftet i  bon  til  ham  bestandig  for  jeres  velfærd  og  ligeledes  for  deres 
velfærd,  som  er  omkring  jer  . 

Mine  elskede  brødre,  jeg  siger  jer:  Antag  ikke,  at  det  er  alt;  thi  ef- 
ter at  I  har  gjort  alle  disse  ting,  og  I  bortviser  den  trængende  og  den 
nøgne  og  ikke  besoger  den  syge  og  den  bekymrede  og  ikke  deler  jeres 
midler  —  om  I  har  nogen  —  med  dem,  som  trænger  dertil,  siger  jeg 

jer,  at  dersom  I  ikke  gor  nogen  af  disse  ting,  da  er  jeres  bøn  forgæves 
og  gavner  jer  intet,  og  I  er  som  hyklere,  der  fornægter  troen.«  (Alma 
34:27—28). 

»Ve  jer,  I  rige,  som  ikke  vil  give  de  fattige  af  jeres  ejendele;  thi 
jeres  rigdomme  vil  fordærve  jeres  sjæle  og  på  hjemsogelsens,  dom- 
mens og  vredens  dag  vil  jeres  klage  være:  Høsten  er  forbi,  sommeren 
er  endt,  og  min  sjæl  er  ikke  frelst!«  (L.  &  P.  56:16). 

»Kom  i  alle  ting  de  fattige,  trængende,  syge  og  lidende  i  hu;  thi  den, 
der  ikke  gor  det,  er  ikke  min  discipel.«   (L.  &  P.  52:40). 

Må  Herren  hjælpe  os  til  at  udøve  denne  store  forpligtelse  med  glæde 
og  med  fryd,  af  hele  vort  hjerte,  beder  jeg  ydmygt  i  Jesu  Kristi  navn. 
Amen.  George  Q.  Morris. 


H ianedens    spørgsmål 

■ 

o 

Af  Joseph  Fielding  Smith,  præsident  for  De  Tolv  Apostles  Råd.. 

Den  anden  død. 

Spørgsmål: 

Under  en  teologisk  lektie  i  Kvindelig  Hjælpeforening  opstod  et 
spørgsmål,  som  vi  gerne  vil  have  svar  på,  hvis  det  er  muligt.  Jeg  øn- 
sker kun  at  lære  klassen,  hvad  der  er  sandt.  Spørgsmålet  er  angående 
det  fjortende  kapitel  i  Helaman  og  drejede  sig  særligt  om  det  17.  og 
18.  vers,  hvor  Samuel  siger: 

»Men  se,  Kristi  opstandelse  forløser  menneskeheden,  ja,  hele  men- 
neskeslægten og  bringer  den  tilbage  til  Herren. 

Ja,  den  tilvejebringer  betingelsen  for  omvendelse,  så  at  hver  den, 
som  omvender  sig,  ikke  skal  omhugges  og  kastes  i  ilden;  men  hver 
den,  som  ikke  omvender  sig,  skal  omhugges  og  kastes  i  ilden;  og  der 
kommer  atter  en  åndelig  død  over  dem,  ja,  en  anden  død,  thi  de  er 
atter  afskåret  fra  ting,  der  henhøre  til  retfærdigheden«. 

Ved  første  gennemlæsning  bibringer  dette  læseren  den  tanke,  at 
Samuel  hentyder  til  fortabelsens  sønner,  og,  hvis  man  følger  den  til- 
svarende henvisning  til  Alma  12:16,  får  vi  det  samme  indtryk,  at  den 
anden  død  er  en  evig  død  med  hensyn  til  det,  der  henhører  til  retfær- 
digheden. Også  i  Jakob  3:11:  »O,  mine  brødre,  lyt  til  mine  ord,  brug 
jeres  sjælsevner,  tag  et  tag  i  jer  selv,  så  at  I  kan  vågne  op  af  dødens 
slummer;  og  befri  jer  for  helvedes  kvaler,  at  I  ikke  bliver  djævelens 
engle  og  kastes  i  den  sø  af  ild  og  svovl,  der  er  den  anden  død«. 

Vore  stavsledere  forklarede,  at  denne  anden  død,  eller  åndelige  død, 
betyder  alle,  som  ikke  opnår  det  celestiale  rige;  med  andre  ord  alle, 
som  ikke  modtager  Gud  Faderens  nærværelse  endnu  engang.  Med 
denne  tanke  vil  alle,  som  går  til  det  telestiale  og  det  terrestriale  rige 
så  vel  som  fortabelsens  sønner  lide  den  anden  død.  Eller  var  de  folk, 


243 


som  Alma,  Jakob  og  Samuel  taler  om,  så  onde  og  af  en  så  morderisk 
natur,  at  de  ville  falde  under  den  samme  forbandelse  som  djævelen 
og  hans  engle? 

Svar: 

Det  er  meget  tydeligt  i  Lære  og  Pagter  76:30 — 37,  at  de  eneste  per- 
soner, som  vil  blive  fuldstændig  underkastet  denne  frygtelige  skæbne, 
er  fortabelsens  sønner,  som  går  med  djævelen  og  hans  engle  ud  »i  det 
yderste  mørke«.  Hele  resten  af  menneskeheden,  selv  de  onde,  vil  mod- 
tage en  eller  anden  grad  af  frelse,  efter  at  de  har  lidt  Guds  vrede. 
Imidlertid  vil  de  nødvendigvis  blive  bragt  til  omvendelse  og  anerken- 
delse af  Jesu  Kristi  evangelium,  for  så  vidt  som  det  vil  henvende  sig 
til  dem.  De  vil  ikke  få  de  ordinancer,  som  ikke  henhører  til  deres 
rige.  Ved  at  læse  andre  skriftsteder  opdager  vi,  at  der  vil  være  store 
skarer,  omfattende  størstedelen  af  menneskeheden,  som  aldrig  vil  få 
det  privilegium  at  komme  tilbage  for  at  bo  i  Faderens  og  Sønnens 
nærværelse.  De  er  forvist  fra  deres  nærværelse,  men  de  kommer  ikke 
helt  uden  for  den  guddommelige  velsignelse. 

Herren  sagde  i  Bjergprædikenen: 

»Gå  ind  ad  den  snævre  port;  thi  vid  er  den  port,  og  bred  den  vej, 
som  fører  til  fortabelsen,  og  mange  er  de,  der  går  ind  ad  den; 

og  snæver  er  den  port  og  trang  den  vej,  som  fører  til  livet,  og  få  er 
de,  der  finder  den«.   (Matt.  7:13 — 14). 

Herren  har  givet  os  en  definition  på  den  åndelige  død  (L.  &  P.  29: 
41—44),  som  blev  udtalt  over  Adam  og  Eva  efter  deres  overtrædelse. 
Denne  anden  åndelige  død  vil  enhver  sjæl  få  del  i,  som  ikke  har  om- 
vendt sig  fra  sine  synder  og  opnået  forladelse  ved  dåb  i  vand,  og  dåb 
af  den  Helligånd  ved  håndspålæggelse.  Om  dette  sagde  Herren: 

»Og  således  beskikkede  jeg,  Gud  Herren,  mennesket  dets  prøvetid, 
for  at  det  gennem  den  naturlige  død  skulle  oprejses  til  udødelighed 
og  evigt  liv,  ja,  så  mange,  som  ville  tro, 

og  de,  der  ikke  tror,  til  evig  fordømmelse;  thi  de  kan  ikke  forloses 
fra  deres  åndelige  fald,  fordi  de  ikke  omvender  sig«.  (L.  &  P.  29: 
43-44). 

Den  tid  vil  komme,  da  »for  mig  skal  hvert  knæ  bøje  sig,  og  hver 
tunge  skal  lovprise  Gud«,  at  Jesus  er  Kristus  (Rom.  14:11),  og  alle, 
som  er  værdige  til  et  sted  i  et  af  herlighedens  riger,  må  lære  at  være 
lydige  mod  de  guddommelige  love,  som  de  vil  blive  styret  efter.  Alle 
de,  som  fornægter  det,  må  gå  med  djævelen  og  hans  engle  ud  i  for- 
tabelsen. Denne  gruppe  vil  bestå  af  dem,  som  har  kendt  lyset  og  har 
haft  et  vidnesbyrd  om  sandheden,  og  som  har  syndet  mod  lyset  ud- 
over omvendelsens  magt. 

»Da  de  har  fornægtet  den  Helligånd,  efter  at  de  har  modtaget  den, 
og  fornægter  Faderens  enbårne  Søn,  idet  de  igen  har  korsfæstet  ham 
og  stillet  ham  til  spot. 

Det  er  dem,  der  skal  gå  bort  i  ild-  og  svovlsøen  med  djævelen  og 
hans  engle. 

Og  det  er  de  eneste,  over  hvem  den  anden  død  skal  have  magt. 

Ja,  sandelig  de  eneste,  som  ikke  skal  blive  forløst  i  Herrens  egen 
tid  efter  at  have  udstået  hans  vrede«.  (L.  &  P.  76:35—38). 

»Som  herliggør  Faderen  og  frelser  hans  hænders  hele  værk  med 
undtagelse  af  disse  fortabelsens  børn,  som  fornægter  Sonnen,  efter 
at  Faderen  har  åbenbaret  ham. 

Derfor  frelser  han  alle  undtagen  dem.  De  skal  gå  bort  til  evig  straf, 
som  er  en  uendelig  straf,  en  evig  varende  straf,  og  de  skal  regere  med 
djævelen  og  hans  engle  i  evighed,  hvor  deres  orm  ikke  dør  og  ilden 
ikke  slukkes,  hvad  der  er  deres  kval. 

Og  når  den  slutter,  eller  hvor  stedet  er,  og  hvad  de  lider  dér,  ved 
intet  menneske, 

thi  det  er  aldrig  blevet  åbenbaret,  ej  heller  er  det  nu  og  skal  aldrig 
blive  åbenbaret  for  menneskene  med  undtagelse  af  dem,  der  får  del 
deri«.  (L  &  P.  76:43—46). 

Øjensynligt  har  mange  iblandt  os  begået  en  frygtelig  fejltagelse, 
men  ikke  utilgivelig,  når  vi  tror,  at  fortabelsens  sønner  kun  vil  blive 
meget  få.  Vi  har  undertiden  hørt  sige,  at  de  vil  være  så  få,  at  de 
sandsynligvis  kunne  »tælles  på  een  hånd«.  Hvor  denne  tanke  er  op- 
stået fra,  ved  vi  måske  ikke.  Når  man  læser  skriften,  viser  det  sig,  at 
der  vil  blive  et  stort  antal;  alt  for  mange,  selv  om  der  kun  ville  være 
een,  for  deres  straf  er  uden  tvivl  meget  streng. 

Alle  de,  som  til  stadighed  er  underkastet  den  anden  død,  er  de, 
som  har  haft  vidnesbyrdet  om  den  Helligånd  og  som  har  kendt  sand- 
heden og  så  har  fornægtet  den  og  gjort  Kristus  til  spot.  Om  disse 
læser  vi: 

»Thi  når  mennesker  een  gang  er  blevet  oplyst  og  har  smagt  den 
himmelske  gave  og  har  fået  del  i  Helligånden 

og  har  smagt  Guds  gode  ord  og  den  kommende  verdens  kræfter  — 
og  så  falder  fra,  da  er  det  umuligt  atter  at  bringe  dem  til  omvendelse 
på  ny; 

thi  de  korsfæster  for  deres  del  Guds  Søn  igen  og  gør  ham  til  spot«. 
(Hebr.  6:4—6). 

Angående  nephiterne,  som  Jakob,  Alma,  Samuel  og  andre  taler  om, 
bør  vi  huske,  at  de  engang  var  medlemmer  af  Kirken,  som  havde  vendt 
sig  bort  og  havde  fornægtet  sandheden  og  kæmpet  for  at  ødelægge 
den.  De  var  ikke  som  folk  i  de  hedenske  nationer,  som  aldrig  har 
modtaget  sandheden.  Disse  nephiter  havde  modtaget  lyset,  gjort  op- 
rør og  så  forsøgt  at  tilintetgøre  det.  Efter  Herrens  besøg  levede  både 
nephiter  og  lamaniter  i  enighed  i  evangeliets  lys  i  næsten  to  hundrede 
år.  Herren  oprettede  sin  Kirke  i  hele  dens  fylde  iblandt  dem,  og  da 
de  begyndte  at  gøre  oprør,  gjorde  de  det  med  fuldt  vidende.  Dette  an- 
tydes klart  i  Mormons  ord.  De  havde  de  tolv  nephiters  vejledning, 
og  tre  af  disse  blev  hos  dem,  indtil  Herren  ikke  ville  tillade  dem  at 
blive  der  i  folkets  overordentlige  ondskab.  Samuels  tugtelse  af  nephi- 
terne var  fuldt  retfærdiggjort  i  hans  anklage  og  profetien  om  deres 
straf. 

»Se,  vi  er  omgivet  af  onde  ånder,  ja,  vi  er  omringet  af  hans  engle, 
som  har  forsøgt  at  fordærve  vore  sjæle.  Og  vore  synder  er  store.  O, 
Herre,  vil  du  ikke  bortvende  din  vrede  fra  os'?  Og  således  vil  I  tale 
i  de  dage. 

Men  se,  jeres  prøvelses  dage  er  forbi;  I  har  forhalet  jeres  frelses 
dag,  indtil  det  for  bestandigt  er  for  sent,  og  jeres  undergang  er  sik- 
ker; ja,  thi  i  alle  jeres  livs  dage  har  I  tragtet  efter  det,  som  I  ikke 
kunne  få;  I  har  søgt  glæde  ved  at  begå  synd,  hvad  der  strider  mod 
vort  store  og  evige  Overhoveds  retfærdighed«.   (Helaman  13:37 — 38). 

Og  atter  Mormons  ord: 

»Og  det  skete,  at  da  jeg,  Mormon,  hørte  deres  klage  og  så  deres  jam- 
mer og  sorg  for  Herren,  frydede  mit  hjerte  sig,  thi  jeg  kendte  Her- 
rens barmhjertighed  og  langmodighed,  hvorfor  jeg  troede,  han  ville 
være  dem  nådig,  så  at  de  atter  skulle  blive  et  retfærdigt  folk. 

Men  se,  min  glæde  var  forgæves,  thi  deres  sorg  fik  dem  ikke  til  at 
omvende  sig  på  grund  af  Guds  godhed;  men  det  var  snarere  de  for- 
domtes sorg,  fordi  Herren  ikke  altid  ville  give  dem  lov  til  at  boltre 
sig  i  synd«.   (Mormon  2:12 — 13). 

De,  som  aldrig  modtager  den  Helligånd,  og  som  kommer  i  det  tele- 
stiale  og  det  terrestriale  rige,  er  ikke  helt  udelukket  fra  Gud  vor  Fa- 
ders indflydelse.  Vi  har  fået  at  vide,  at  indbyggerne  i  det  telestiale 
rige,  som  vil  være  et  rige  med  nogen  grad  af  herlighed,  vil  blive  be- 
tjent af  dem  i  det  terrestriale  rige.  De  vil  lide  Guds  vrede  på  jorden 
og  efter  døden,  indtil  de  har  betalt  prisen  for  deres  synd  og  har  lært 
at  være  lydige  mod  loven.  Beretningen  siger  om  dem: 

»Det  er  disse,  som  ikke  modtog  Kristi  evangelium  eller  Jesu  vidnes- 
byrd. 

Det  er  disse,  som  er  nedstyrtet  til  helvede. 

Det  er  disse,  som  ikke  skal  blive  forløst  fra  djævelens  magt  forend 
den  sidste  opstandelse,  når  den  Herre  Kristus,  det  Guds  Lam,  har 
fuldendt  sit  værk. 

Det  er  disse,  som  ikke  modtager  af  hans  fylde  i  den  evige  verden, 
men  af  den  Helligånd  gennem  de  terrcstriales  betjening. 

Det  er  disse,  der  er  løgnere,  troldkarle,  ægteskabsbrydere,  horkarle 
og  de,  der  elsker  og  øver  løgn. 

Det  er  disse,  som  lider  Guds  vrede  på  jorden. 

Det  er  disse,  der  lider  den  evige  ilds  hævn. 

Det  er  disse,  der  er  nedstyrtet  til  helvede,  lider  den  almægtige  Guds 
vrede,  indtil  tiden  er  opfyldt,  da  Kristus  har  lagt  alle  sine  fjender  un- 
der sine  fødder  og  har  fuldbyrdet  sit  værk«.  (L.  &  P.  76:82,  84—86,  103 
—106). 

De,  som  var  hæderlige  mennesker  og  som  vil  få  tilladelse  til  at  gå 
til  det  terrestriale  rige,  vil  blive  velsignet  med  betjening  af  det  cele- 
stiale  rige.  De  vil  få  det  privilegium  at  få  besøg  af  Jesus  Kristus,  men 
vil  blive  nægtet  Faderens  nærværelse.  Således  lærer  vi,  at  vor  Evige 
Fader  vil  gøre  alt  hvad  han  kan  for  jordens  indbyggere  i  henhold  til 
deres  gerninger.   De,   der   kommer  i   det   telestiale   og  det  terrestriale 

rige  vil  få  en  grad  af  frelse,  men  ikke  fylden.  De  vil  blive  forløst  fra 
Satans  magt,  efter  at  de  har  betalt  straffen  for  deres  overtrædelser  og 
har  lært  at  være  lydige  mod  den  guddommelige  lov. 

»Men  se,  vi  så  den  telestiale  verdens  herlighed,  og  dens  beboere  var 
utallige  som  stjernerne  på  himlens  eller  som  havets  sand. 

Og  vi  hørte  Herrens  røst  sige:   Disse  skal  alle  bøje  knæ,  og  hver 
tunge  skal  bekende  ham,  som  sidder  på  tronen  i  al  evighed. 

Thi  de  skal  blive  dømt  efter  deres  gerninger,  og  enhver  skal  få  ef- 
ter sine  gerninger  sit  eget  herredømme  i  de  boliger,  der  er  beredt. 

Og  de  skal  være  den  Allerhøjestes  tjenere,  men  hvor  Gud  og  Kristus 
er,  kan  de  i  evighed  ikke  komme«.  (L.  &  P.  76:109 — 112). 

Joseph  Fielding  Smith. 


ER  MORMONS  ROG 

af  Jakob  Jensen,  København. 


^yuds  ord/ 


(Fortsat). 

Der  var  andre,  der  kom  til  Amerika.  Der  var  en  slægt,  der  kaldes 
Jareds  folk,  de  kom  lige  fra  Babelstårnet,  da  Herren  gik  ned  på  jorden 
og  forvirrede  indbyggernes  tungemål.  Jared  siger  til  sin  broder:  »Råb 
til  Herren,  at  vi  kan  beholde  vores  tungemål«.  De  kom  først  til  det  for- 
jættede land,  Amerika,  det  kan  læses  i  Mormons  Bog.  I  Ethers  Bog  og 
Moronis  Bog  finder  vi  beretningen  om  Jared  og  hans  folk,  der  kom  til 
Amerika,  men  længe  efter  at  Jared  og  hans  broder  var  døde,  blev  de 
ugudelige  og  blev  udryddet,  det  viser  pladerne,  som  Moroni  havde  fået 
til  opbevaring. 

Der  kom  andre  til  det  amerikanske  fastland.  I  1493  blev  Amerika  af 
Christoffer  Columbus  overdraget  til  den  spanske  konge;  der  var  også 
andre,  der  kom  dertil,  men  Columbus  blev  betragtet  som  Amerikas  op- 
dager. 

Hvad  traf  Columbus  på,  da  han  kom  i  land?  Han  traf  en  del  vilde 
mennesker,  rødhuder  eller  indianere,  men  også  mange,  som  var  flinke 
og  venlige;  men  hvor  var  de  mennesker  kommet  fra?  Det  var  lamani- 
ter,  en  levning  af  Lehi  og  Ishmael,  der  drog  ud  fra  Jerusalem  omkring 
000  år,  før  Frelseren  kom  til  jorden.  Der  blev  to  forskellige  grupper, 
Nephis  folk,  de  troede  på  Gud,  det  var  Nephis,  Sams  og  Jakobs  slægt, 
de  blev  kaldt  nephiter  efter  Lehis  yngste  søn,  Nephi.  Lehis  ældste 
sonner,  Laman  og  Lemuel,  og  Ishmaels  sønner  ville  ikke  tro  på  Herren, 
og  de  ville  ikke  arbejde.  Nej,  lamaniterne  ville  hellere  føre  krig  mod 
nephiterne  og  rane  og  stjæle  fra  deres  brødre,  nephiterne,  for  når  de 
holdt  Herrens  bud,  blev  de  velsignet  af  Herren,  så  de  altid  havde 
overflod  af  fødemidler,  og  når  de  holdt  sig  til  Herren,  holdt  hans  bud 
og  levede  derefter,  kunne  lamaniterne  ikke  vinde  over  dem,  men  til 
sidst  blev  nephiterne  også  ugudelige,  så  Herren  ville  ikke  trættes  med 
dem;  så  blev  der  krig  mellem  lamaniter  og  nephiter,  og  det  blev  en 

meget  hård  krig.  Nephiterne  blev  helt  udryddet,  der  blev  kun  een 
mand  tilbage,  og  det  var  Moroni,  og  han  havde  alle  pladerne,  hvor 
alle  optegnelserne  over  hele  Israels  slægt  findes,  de  plader  Lehi  ved 
sine  sønner  hentede  i  Jerusalem,  og  pladerne  over  hele  Nephis  folk. 
Alle  disse  plader  gravede  Moroni  ned  i  en  høj. 

Nu  må  vi  tilbage  til  Bibelen.  Vi  læser  i  Davids  Salme  85,  vers  12:  »Af 
jorden  spirer  sandhed  frem,  fra  himlen  skuer  retfærd  ned«.  I  Esajas 
45:8  hedder  det:  »Lad  regne,  I  himle  deroppe,  nedsend  retfærd,  I 
skyer,  jorden  åbner  sit  skød,  så  frelse  må  spire  frem  og  retfærd  vokse 
tillige.  Jeg,  Herren,  lader  det  ske«.  I  Mattæus  16:13 — 19  læser  vi:  »Da 
Jesus  var  kommen  til  egnen  ved  Kæsarea  Filippi,  spurgte  han  sine 
disciple  og  sagde:  Hvem  siger  folk,  at  Menneskesønnen  er?  De  sva- 
rede: Nogle  siger:  Johannes  Døber;  andre  Elias;  andre:  Jeremias  eller 
en  anden  af  profeterne.  Han  spørger  dem:  Men  I,  hvem  siger  I,  at  jeg 
er?  Og  Simon  Peter  svarede  og  sagde:  Du  er  Kristus,  den  levende  Guds 
Søn.  Da  svarede  Jesus  og  sagde  til  ham:  Salig  er  du,  Simon  Jonas'  søn! 
thi  det  har  kod  og  blod  ikke  åbenbaret  dig,  men  min  Fader,  som  er  i 
himlene.  Så  siger  også  jeg  til  dig,  at  du  er  Petrus,  og  på  den  klippe 
vil  jeg  bygge  min  kirke,  og  dødsrigets  porte  skal  ikke  få  magt  over 
den.  Og  jeg  vil  give  dig  himmerigets  nøgler,  og  hvad  du  binder  på 
jorden,  det  skal  være  bundet  i  himlene,  og  hvad  du  løser  på  jorden, 
det  skal  være  løst  i  himlene«. 

Frelseren  sagde  til  Peter:  »Du  er  Petrus,  en  klippe«,  men  det  var 
ikke  på  Peter,  nej,  det  var  på  åbenbaringens  klippe,  Gud  ville  bygge 
sin  kirke.  Gud  havde  jo  åbenbaret  for  Peter,  at  Jesus  var  Kristus,  Guds 
Søn.  Og  således  har  Gud  åbenbaret  sig  for  profeterne,  og  jeg  tror,  han 
endnu  kan  åbenbare  sin  vilje,  ja,  jeg  ikke  alene  tror  det,  men  jeg  ved 
det,  thi  Gud  er  den  samme  i  dag,  som  han  altid  har  været.  Jeg  tror, 
Gud  og  hans  Søn  Jesus  Kristus  har  åbenbaret  sig  for  profeten  Joseph 
Smith.  Han  var  kun  en  dreng  på  14 — 15  år,  da  der  var  et  voldsomt 
røre  imellem  de  tre  sekter,  adventister,  baptister  og  presbyterianere, 
og  de  sagde  alle:  »Kom  her  til  os,  vi  har  det  rigtige  evangelium«.  Jo- 
seph Smith  var  i  tvivl  om,  hvilken  kirke  han  skulle  slutte  sig  til,  men 
så  læste  han  i  Bibelen  og  fandt  i  Jakobs  brev  1:5 — 6:  »Men  hvis  nogen 
af  jer  står  tilbage  i  visdom,  da  skal  han  bede  om  at  få  den  fra  Gud, 
der  giver  alle  gavmildt  og  uden  bebrejdelser,  og  så  vil  den  blive  ham 
givet.  Men  han  skal  bede  i  tro,  uden  at  tvivle;  den,  der  tvivler,  ligner 
nemlig  en  havets  bølge,  som  jages  og  kastes  hid  og  did  af  vinden«. 

Da  Joseph  Smith  havde  læst  disse  vers,  tænkte  han  meget  over, 
hvad  han  skulle,  men  en  dag  tog  han  mod  til  at  gå  ud  i  en  lille  skov, 
der  lå  lige  uden  for  deres  mark.  Han  var  klar  over,  at  hvis  han  ikke 
bad  til  Gud  om  visdom,  ville  han  aldrig  få  den.  Det  var  en  tidlig  mor- 
gen om  foråret  i  1820.  Det  var  første  gang,  han  bad  højt  til  Herren. 
Han  knælede  ned  og  bad,  men  der  kom  en  mørk  magt  over  ham,  som 
truede  med  at  tilintetgøre  ham.  Da  det  var  ved  at  være  slut  med  hans 
kræfter,  kom  der  et  klart  lys  frem,  og  mørkets  magt  forsvandt.  »Da 
lyset  hvilede  på  mig,  så  jeg  to  personer,  hvis  glans  og  herlighed  trod- 

ser  enhver  beskrivelse,  stående  over  mig  i  luften.  Den  ene  af  dem 
talte  til  mig,  kaldte  mig  ved  navn  og  sagde,  medens  han  pegede  på 
den  anden:  Denne  er  min  elskede  Søn,  hør  ham«.  Hans  hensigt  var 
at  få  at  vide,  hvilken  af  alle  sekter  der  var  den  rette,  så  han  kunne 
vide,  hvilken  han  skulle  slutte  sig  til,  og  det  spurgte  han  om.  Svaret 
var,  at  han  ikke  skulle  slutte  sig  til  nogen  af  dem,  thi  deres  trosbe- 
kendelser var  en  vederstyggelighed  for  Herrens  åsyn.  »De  drager  nær 
til  mig  med  læberne,  men  deres  hjerte  er  langt  fra  mig.  De  lærer  så- 
danne lærdomme,  som  er  menneskebud  og  har  gudfrygtighedens  skin, 
men  fornægter  dens  kraft«.  Herren  forbød  ham  atter  at  slutte  sig  til 
nogen  af  dem,  men  han  skulle  senere  få  besked.  (Fortsættes). 

50   ars  jubilæum 

Aalborg   kirkebygning 

Den  7.  juli  var  det  50  år  siden,  Aalborg  grens  kirkebygning  blev 
indviet,  idet  indvielsen  fandt  sted  den  7.  juli  1907.  I  anledning  af  ju- 
bilæet vil  der  i  forbindelse  med  distriktskonferencen  i  Aalborg  den 
31.  august  og  1.  september  blive  afholdt  en  jubilæumsfest. 

Fra  Andrew  Jensons  History  of  the  Scandinavian  Mission  citerer  vi 
følgende  om  opførelsen  af  bygningen: 

»I  1907  blev  der  af  Kirken  købt  en  byggegrund  i  Aalborg,  og  på 
denne  grund  blev  der  bygget  en  kirkebygning  og  distriktshus.  Byg- 
ningen er  i  to  etager,  bygget  af  røde  mursten,  og  med  en  underetage  i 
kælderen.  Bygningen  er  63  fod  lang  og  3  fod  bred,  udvendigt  mål,  mu- 
rene er  25  fod  høje  og  tårnet  45  fod  højt.  Kælderetagen,  hvor  vægge 
og  gulve  er  af  cement,  bruges  til  badning  og  vask  og  som  opbevarings- 
rum.  Første  etage  over  kælderen  består  af  beboelseslokaler,  et  distrikts- 
kontor, en  lille  mødesal,  køkken  og  toiletter;  desuden  en  døbefont 
med  tilstødende  omklædningsrum.  Anden  etage  optages  af  den  store 
kirkesal,  som  har  tre  hundrede  siddepladser.  Kirken  blev  bygget  un- 
der ledelse  af  ældste  Hyrum  J.  Jensen  fra  Salt  Lake  City,  Utah,  og 

blev  indviet  den  7.  juli  1907  af  apostel  Charles  W.  Penrose,  præsident 
for  den  Europæiske  Mission,  som  var  kommet  over  fra  England  på  et 
besog  til  Skandinavien  i  anledning  af  indvielsen«. 

Til  ovenstående  kan  vi  tilføje,  at  kirkebygningen  flere  gange  senere 
er  blevet  underkastet  gennemgribende  reparationer  og  moderniserin- 
ger, idet  der  f.  eks.  er  blevet  indlagt  centralvarme  og  andre  moderne 
bekvemmeligheder. 

Aalborg  gren  havde  allerede  bestået  i  mange  år,  før  denne  bygning 
blev  opfort,  idet  grenen  blev  organiseret  den  27.  november  1850. 

Aalborg  distrikt  (dengang  kaldet  konference)  blev  organiseret  i  no- 
vember 1851  med  ældste  Christian  Christiansen  som  distriktspræsi- 
dent. 

Stjernen  onsker  Aalborg  hjertelig  til  lykke  med  det  sjældne  jubi- 
læum! 


KREDSLÆRERINDERNES 


budskab 


?&U&tnUe>d  foc  andets  teUai/ 

»Vær  barmhjertige,  ligesom  jeres  Fader  er  barmhjertig«.  (Lukas 
6:36). 

Den  sociale  orden,  der  ville  sætte  folk  i  stand  til  at  leve  sammen 
uden  gnidninger,  er  endnu  ikke  blevet  lavet.  Mennesker  synes  ofte 
ude  af  stand  til  at  kunne  leve  sammen  med  hinanden  eller  uden  hinan- 
den på  grund  af  personlighedskonflikter.  En  holdning  og  en  opførsel, 
der  fremskynder  ønskværdigt  socialt  samkvem,  styrker  karakteren 
og  forbedrer  personligheden. 

Følsomhed  over  for  andres  behov  er  af  uvurderlig  værdi  ved  per- 
sonlighedens afretning.  Den  har  en  hjertets  dybde  af  forståelse  og  en 
oprigtig  interesse  for  andres  velfærd.  Dette  bidrager  til  mental  sund- 
hed. De  fleste  mentale  sygdomme  har  hovedsageligt  deres  sæde  eller 
midtpunkt  i  selve  personen.  De  mennesker,  som  interesserer  sig  for 
og  sympatiserer  med  andre,  er  ikke  modtagelige  for  mentale  sygdomme. 

Følsomhed  over  for  andres  behov  tiltrækker  andre  mennesker  og 
udvider  således  vor  bekendtskabskreds,  hvilket  i  sig  selv  bidrager  til 
vor  personligheds  vækst.  Den  manifesterer  sig  i  barmhjertigshedsger- 
ninger.  For  at  høste  størst  gavn  for  vor  personlighed  må  vi  på  en  in- 
telligent måde  udtrykke  barmhjertighed.  Klog  barmhjertighed  viser 
sig  mere  som  venlighed  end  som  kold  barmhjertighed  og  negativ  mo- 
ralitet. Den  bryder  sig  kun  om  at  udføre  ting,  der  kan  skabe  den  stør- 
ste lykke.  Den  viser  altid  tilgivelse,  men  den  går  ikke  på  akkord  med 
retfærdigheden,  heller  ikke  tilbageholder  den  altid  straf.  Ægte  barm- 
hjertighed udvist  af  et  menneske,  vil  give  det  en  stor  personlighed  og 
en  stærk  karakter. 

Jesus  var  i  alle  sine  gerninger  blandt  menneskene  følsom  over  for 
deres  åndelige  så  vel  som  deres  fysiske  behov.  Han  var  barmhjertig, 
idet  han  udøvede  en  barmhjertighed,  som  satte  de  syge  i  stand  til  at 
tage  deres  seng  og  gå. 

De  bedste  eksempler  på  Jesu  syn  på  barmhjertighed  findes  i  hans 
eget  liv.  F.  eks.  var  han  barmhjertig  mod  den  kvinde,  som  var  blevet 
grebet  i  at  bedrive  hor,  medens  de  andre  ville  have  stenet  hende.  Han 
viste  hende  kvaliteten  af  sin  barmhjertighed  ved  sin  holdning:  »Ej 
heller  fordømmer  jeg  dig«.  Ydermere  standsede  han  ikke  op  med  blot 
at  undlade  at  straffe  hende,  men  gik  videre  ved  at  sige:  »Gå  og  synd 
ikke  mere«.  Dette  viste  en  fuldkommen  villighed  til  at  ville  tilgive. 


KREDSLÆRERNES  RUDSKAR 

Visdomsordet 

» og  mennesket  er  til  for  at  nyde  glæde«.  Disse  ord  gælder  ikke 

blot  for  den  efterfølgende  tilværelse,  men  også  for  den  nuværende, 
som  jo  også  er  en  del  af  vor  evige  tilværelse. 

Vi  er  sat  her  på  jorden  for  at  gennemgå  en  udvikling,  en  skole, 
komme  i  beroring  med  det  grovere  stof  og  lære  at  kende  både  godt 
og  ondt,  men  Gud  ønsker  ikke,  at  vi  nødvendigvis  skal  høste  denne 
erfaring  i  livets  hårde  skole,  derfor  har  han  givet  os  visse  råd  og 
formaninger  med,  som  jordiske  forældre  giver  deres  børn  råd  og  for- 
maninger med,  når  de  sender  dem  ud  i  verden,  for  at  de  om  muligt 
kunne  undgå  at  gøre  samme  fejl  og  dårlige  erfaringer,  som  forældrene 
eller  andre  har  gjort. 

Ofte  ser  børnene  ikke  den  visdom,  der  ligger  i  forældrenes  råd,  og 
gør  stik  derimod,  blot  for  senere  at  komme  til  erkendelse  af,  at  det 
havde  været  det  bedste,  om  de  havde  lyttet  til  disse  råd. 

Ofte  er  mennesker  lige  så  kortsynede  og  ligegyldige  over  for  de 
råd  og  formaninger,  vor  himmelske  Fader  har  givet  os,  men  før  eller 
senere  vil  de  høste  dårlige  erfaringer,  hvis  de  overtræder  hans  bud. 

Et  af  de  bud,  der  specielt  vedrører  jordelivet  og  betingelserne  for 
at  nyde  glæde  her,  er  Visdomsordet,  som  vi  finder  i  afsnit  89  i  Lære 
og  Pagter.  En  ting  af  stor  vigtighed  for  at  kunne  nyde  glæde  er  sund- 
hed, og  denne  gave  er  forjættet  i  denne  åbenbaring  på  betingelse  af 
lydighed. 

Til  hvis  fordel  er  denne  åbenbaring  givet?  —  Er  den  til  fordel  for 
Gud?  —  Nej,  den  er  givet  som  en  gave,  sendt  til  menneskene,  for  at 
de  kunne  undgå  sygdomme  og  smerte  og  have  større  glæde  i  deres 
jordiske  tilværelse.  Dens  forjættelse  er  på  betingelse  af  lydighed.  Vi 
får  aldrig  noget  for  intet.  Ønsker  vi  sundhed,  må  vi  efterleve  sund- 
hedens love. 

Er  det  et  personligt  offer  at  lade  være  at  ryge  eller  drikke  kaffe  og 
spiritus  eller  bruge  andre  narkotika?  Måske  det  er,  for  vanen  er  jo 

som  bekendt  det  halve  liv,  men  en  rask  beslutning  og  en  fast  vilje  kan 
forandre  en  vane.  Bøn  kan  støtte  en  kamp,  også  på  dette  område. 

Lad  os,  som  er  medlemmer,  være  omhyggelige  med  at  overholde 
Visdomsordet.  Husk,  at  alle  ser  på  os,  og  vær  ikke  et  dårligt  eksempel 
for  andre,  thi  intet  skader  Kirken  mere,  end  at  medlemmerne  viser  et 
dårligt  eksempel  i  deres  opførsel. 


&, 


RA    M  ISSIONSSEKRETÆREN 

Jesu  Kristi  Kirke  af  Sidste  Dages  Hellige  er  en  kirke,  hvor  opteg- 
nelser har  en  vigtig  plads. 

Enhver  fødsel,  dåb,  håndspålæggelse,  vielse  og  død,  som  sker  for 
medlemmerne  af  Kirken,  bliver  anført  på  den  pågældende  persons 
medlemskort.  Af  hensyn  til  genealogiske  optegnelser  og  for  at  opteg- 
nelserne kan  blive  ført  så  korrekt  som  muligt,  bør  hvert  enkelt  med- 
lem sikre  sig,  at  de  oplysninger,  der  er  anført  på  hans  eller  hendes 
medlemskort  er  fuldstændig  korrekte  med  hensyn  til  stavning  af  nav- 
ne, fødselsdatoer,  vielsesdatoer,  dato  for  tempelbegavelse  og  alle  an- 
dre oplysninger,  der  vedrører  vedkommende,  og  han  bør  også  sikre 
sig.  at  hans  medlemskort  er  fuldstændigt. 

Enhver  af  os  bør  påtage  os  den  pligt  at  kontrollere  vore  medlems- 
kort hos  grensforstanderen  og  sørge  for,  at  kortet  holdes  å  jour  med 
korrekte  oplysninger. 

Hver  gang  vi  opgiver  navne  eller  datoer  til  amerikanske  missionæ- 
rer, bør  vi  sørge  for,  at  de  skriver  oplysningerne  ned  korrekt,  da  der 
gøres  mange  fejltagelser  på  grund  af  den  forskellige  udtale  på  dansk 
og  engelsk  af  bogstaverne  i  alfabetet.  Grensforstanderen  skal  også 
være  opmærksom  på  navne  og  datoer  og  sørge  for,  at  de  bliver  skre- 
vet korrekt.  Dette  gælder  attester  af  alle  slags  og  alle  andre  vigtige 
kirkeoptegnelser. 

Hvis  der  opdages  nogle  fejltagelser,  eller  der  skal  foretages  rettel- 
ser, skal  der  udfyldes  en  »Rettelses-attest«  af  grensforstanderen,  og 
den  indsendes  til  Missionskontoret. 

Der  er  en  tendens  hos  folk  til  at  forandre  deres  navn  i  daglig  tale, 
medens  medlemskortet  viser  et  andet  navn.  Alle  sådanne  daglige 
navne  bør  opgives  til  grensforstanderen,  så  det  til  enhver  tid  er  let 
at  henvise  til  dem. 

Læs  Lære  og  Pagter  127:9,  der  lyder  således:  »Og  videre  skal  alle 
optegnelser  holdes  i  orden  og  opbevares  i  mit  hellige  tempels  arkiv, 
så  de  kan  huskes  fra  slægt  til  slægt,  siger  Hærskarernes  Herre«. 

Ældste  Neldon  Oborn. 

Dagens  tanke: 

»Den  kloge  mand  vil  lave  flere  chancer  end  han  finder«. 

Bacon. 

I  r    r 

distrikts-  konference  nr.  $ 


afholdes  til  følgende  tider: 

København   distrikt   24.  og  25.   august. 

Aalborg   distrikt   31.  august  og    1.  september. 

Odense   distrikt   7.  og    8.  september. 

Esbjerg    distrikt    14.  og  15.  september. 

Aarhus  distrikt  21.  og  22.  september. 

Emnet  for  konferencerne  er:  Lære  og  Pagter,  afsnit  4. 

Ved  konferencerne  vil  der  blive  afholdt  følgende  møder: 

Lørdag  kl.  19,00:  Koncert  med  efterfølgende  underholdning  og  salg 
af  forfriskninger. 

Søndag  kl.  8,45:  Præstedømsmøde  for  alle  brødre,  der  holder  præ- 
stedømmet. 

Søndag  kl.  8,45:  Kvindelig  hjælpeforenings  møde.  Alle  søstre  i  di- 
striktet anmodes  indtrængende  om  at  komme  til  dette  møde. 

Søndag  kl.  10,30:  Søndagsskole. 

Søndag  eftermiddag  (sædvanlig  tid) :  Funktionærmøde  (alle  funk- 
tionærer og  klasseledere  har  mødepligt). 

Søndag  aften  kl.  18,30:  Afsluttende  møde  med  taler  af  medlemmer- 
ne af  Missionspræsidentskabet. 

Distriktskonferencerne  er  åndelige  fester,  hvor  alle  medlemmer  og 
venner  fra  hele  distriktet  samles  til  opbyggende  moder  og  hyggeligt 
samvær  med  hinanden. 

Vi  mødes  alle  til  konferencerne! 

Missionspræsidentskabet. 

3. 


RÅ    MISSIONSMARKEN 


Odense: 

Vi  har  modtaget  følgen- 
de om  arbejdet  i  Odense 
gren : 

Vi  her  i  Odense  er  me- 
get   glade    for    vor     kirke. 
Søndagsskolen     går    jævnt 
fremad,   især   er   vi    glade 
for  vor  Junior-sondagssko- 
le;   hornene  viser  stor  in- 
teresse. Gudstjenesten  søn- 
dag   aften    er    fint   besogt, 
vi  har  mange  gode  under- 
søgere, og  altid  virker  vort 
gode  og  fine  kor  søndag  aften.  Vore  Fire-sides  er  godt  besøgt,  og  altid 
kommer  der  skjulte  talenter  frem,  ja,  der  kan  være  helt  op  til  50 — 60 
til  en  sådan  Fire-side. 

Mandag  har  vi  en  vidunderlig  Kvindelig  hjælpeforening,  hvor  vi 
mærker  Guds  Ånd  og  kærlighed  blandt  søstrene;  det  går  godt  fremad 
i  Kvindelig  hjælpeforening.  Vi  har  mange  unge  søstre,  der  med  iver 
og  glæde  går  op  i  arbejdet,  hvad  enten  det  er  en  lektie  eller  arbejds- 
møde; kun  kan  vi  sige,  at  vi  savner  vore  sommer-lektier  meget,  det 
er  nogle  vidunderlige  lektier,  og  bliver  der  for  varmt  i  klassen,  kan 
vi  lukke  vinduerne  op  og  lytte  til  Guds  fugles  sang. 

Primary  er  en  dejlig  organisation,  og  vi  ved,  at  sender  vi  vore  børn 
til  Primary,  er  de  på  den  rette  vej,  Guds  vej,  og  den  tid,  børnene  ople- 
ver i  Primary,  vil  de  aldrig  glemme. 

Onsdag  har  vi  G.U.F.,  det  er  en  meget  lærerig  og  dejlig  tid.  Vi  har 
vidunderlige  lektier,  og  følger  vi  dem  hver  onsdag,  har  vi  meget  at 
bygge  hele  ugen  på.  Vi  er  blevet  velsignet  med  en  dejlig  drengeklasse, 
som  vi  længe  havde  savnet.  Odense  Vanguard-trop  er  en  fin  klasse. 
Troppen  har  den  25.,  26.  og  27.  juli  været  på  tur  til  Taasinge,  og  be- 
viset for,  at  det  havde  været  en  god  tur,  fik  vi  onsdag  den  31.  juli,  da 
vi  fik  en  opvisning  fra  turen  af  drengene  under  ledelse  af  ældste 
Knutson,  der  er  lærer  for  troppen.  Drengene  havde  moret  sig  dejligt, 
både  med  vandgang,  historier,  sang  og  musik.  Vi  ønsker  for  Vanguard- 
troppen,  at  der  må  komme  mange  flere  drenge.  —  Ja,  G.U.F.  i  det 
hele  går  fint  i  Odense. 

Vi  har  også  Genealogisk  forening,  som  er  den  vigtigste  organisation, 
Og  den  går  helt  fint  med  gode  lektier,  kun  kunne  vi  ønske,  at  mange 
flere  medlemmer  ville  søge  deres  slægt;  det  er  det  største  kærligheds- 
arbejde  at  have  næstekærlighed  til  vore  afdøde.  I  sandhed,  Guds  værk 
er  uendeligt  og  vidunderligt. 

Fra  Vanguard-troppens  tur  til  Taasinge. 


Overalt  her  i  Odense  har  vi  dygtige  og  aktive  funktionærer,  som 
elsker  deres  arbejde  inden  for  Kirken.  Vi  ved,  at  Kirken  bliver  styret 
af  dygtige  og  inspirerede  Guds  mænd.  Må  Herren  velsigne  Odense 
gren  med  mange  nye  medlemmer  også  i  fremtiden;  vi  har  fået  mange 
nye  medlemmer  i  det  sidste  år,  og  vi  siger  tak  til  vor  himmelske  Fader 
for  alle  disse  velsignelser.  V.  J. 


SØNDAGSSKOLEN 

Nadververs  for  september  og  oktober  1957: 

Hjælp  os,  o  Gud,  helt  at  forstå 
det  offer,  som  blev  bragt, 
da  livets  fyrste  du  lod  gå 
for  os  at  frelse  ved  sin  magt. 

Sangen  for  september  måned  er: 

»Sæden  den  såes  i  morgengry«,  nr.  116  i  den  nye  blå  sangbog,  og 
nr.  87  i  den  lille  brune  søndagsskole-sangbog. 

Søndagsskolens  bibliotek 

Hensigten  med  et  bibliotek  i  de  sidste  dages  helliges  søndagsskoler 
er  at  gøre  alt,  hvad  der  overhovedet  er  muligt,  for  at  opmuntre  læ- 
rerne og  give  dem  let  adgang  til  nyttige  hjælpe-  og  undervisnings- 
materialer. 

For  at  kunne  opnå  dette  bør  hver  eneste  søndagsskole  have  et 
bibliotek  og  en  virkelig  aktiv  bibliotekar.  Denne  kan  have  så  mange 
assistenter,  som  han  synes  er  nødvendige,  men  der  bør  være  een  be- 
stemt, der  er  beskikket  som  bibliotekar  og  som  har  ansvaret  for  bib- 
lioteksarbejdet. 

Når  det  skal  være  helt  rigtigt,  bør  biblioteket  arbejde  som  et  grens- 
bibliotek,  så  alle  organisationerne  i  grenen  kan  nyde  godt  deraf. 

Med  hensyn  til  lokale  kan  der  praktisk  talt  findes  et  sted  at  bruge 
til  bibliotek  i  hver  eneste  gren. 

Det  er  muligt,  at  man  ikke  kan  få  et  helt  værelse  til  dette  brug, 
men  når  man  ser  godt  efter,  vil  man  opdage,  at  der  er  mange  steder: 
i  et  af  klasseværelserne,  i  et  lille  rum,  der  ellers  ikke  bruges  til  noget, 
ja,  endog  måske  i  garderoben  —  kan  man  finde  plads  til  et  eller  flere 
skabe  til  bibliotek.  Der  kan  findes  plads  til  hylder  og  skuffer  ved 
mange  tomme  vægge,  men  af  storste  vigtighed  er  det,  at  disse  skabe 
og  skuffer  kan  låses  af,  så  man  har  kontrol  over  udlånet,  og  at  ingen 
låner  noget,  som  ikke  bibliotekaren  får  noteret. 

Der  er  som  sagt  mange  måder  at  lave  bibliotek  på,  og  Hovedbesty- 
relsen vil  så  hurtigt,  det  er  muligt,  udsende  flere  forslag  med  mål  og 
tegninger. 

Det  gælder  om  at  gøre  det  så  billigt  som  muligt  og  at  få  et  ordent- 
ligt system  at  arbejde  efter,  men  det  vil  De  som  sagt  få  forslag  til. 

Hovedbestyrelsen. 


3. 


GENEALOGISK     L7  ORENIftG 

De  skemaer,  hvorefter  alt  tempelarbejde  er  udført,  kommer  også 
tilbage,  og  de  er  påhæftet  en  seddel,  hvorpå  står,  at  dette  er  en  kopi, 
som  viser  det  færdiggjorte  arbejde  og  en  anmodning  om,  at  skemaet 
bør  opbevares.  —  De  af  skemaerne,  hvorpå  der  er  børn,  vil  have  en 
seddel  påklistret  ved  den  højre  side,  og  her  vil  navnet  på  den,  der  har 
udfort  beseglingsordinaneen  være  anført,  ligeledes  navne  på  de  to 
vidner,  og  hvem  der  var  stedfortrædere  både  for  forældrene  og  bør- 
nene, samt  navnet  på  det  tempel,  hvor  arbejdet  har  været  udført. 

Efterhånden  vil  der  komme  sådanne  kopier  med  påstemplede  da- 
toer for  hvert  af  de  skemaer,  man  har  indsendt.  —  De  kommer  ikke 
på  en  gang,  men  efterhånden  som  arbejdet  skrider  fremad,  og  når  de 
kommer,  kan  man  glæde  sig  over  at  have  været  med  til  at  rulle  vær- 
ket en  lille  smule  fremad  og  udført  en  uselvisk  kærlighedsgerning  for 
sine  kære. 

Selv  det  længste  stykke  vi  kan  nå  i  de  almindelige  slægter  af  almue, 
rækker  jo  kun  et  kort  stykke  vej  mod  det  mål,  der  er  sat,  at  vi  skal 
udfore  arbejde  for  hele  jordens  befolkning  og  besegle  slægt  til  slægt 
helt  tilbage  til  Adam.  —  Det  længste  ikke  adelige  slægter  kan  nå  vil 
være  at  komme  tilbage  til  omkring  år  1700,  kun  ganske  få  vil  nå  til- 
bage til  ca.  1G50.  —  Men  når  vi  hver  især  kommer  så  langt  tilbage, 
som  det  er  muligt  med  de  nu  kendte  kilder,  vil  vi  have  gjort,  hvad  vi 
kan,  vil  have  gjort  vor  pligt. 

Lad  os  derfor  arbejde  af  al  vor  magt,  thi:  »Høsten  er  stor,  men  ar- 
bejderne få«.  Genealogisk  Forenings  Hovedbestyrelse. 

Primary 

Kære  Primary-medarbejdere! 

Nu  begynder  det  nye  Primary-år  den  første  uge  i  september,  og  vi 
håber,  De  alle  har  samlet  friske  kræfter  i  ferien  til  at  gå  i  gang  med 
arbejdet  med  godt  humør  og  fuld  energi.  Sørg  for  med  det  samme  at 
få  fat  i  alle  de  børn,  der  kom  i  Primary  sidste  år,  og  få  dem  til  at 
tage  mange  nye  børn  med,  så  vi  overalt  i  missionen  kan  få  Primary 
til  at  vokse.  Gør  børnene  interesserede  straks  fra  den  første  dag,  så 
de  længes  efter  at  komme  igen  til  Primary  næste  gang.  Benyt  alle  de 
gode  lektiehefter  og  andre  hjælpemidler,  og  gør  den  første  dag  efter 
ferien  til  en  velkomstfest  for  børnene,  så  de  straks  får  et  godt  ind- 
tryk af  Primary. 

Må  Gud  velsigne  Dem  alle  i  det  arbejde,  De  udfører  for  børnene. 

Hovedbestyrelsen. 

PERSONLIGE  NYHEDER  FRA  NÆR  OG  FJERN 

FØDSELSDAGE: 

ESBJERG:  Den  11.  september  fylder  søster  Hansine  Jacobsen  Thom- 
sen 60  år.  Hjertelig  til  lykke! 

Den  17.  september  fylder  broder  Peter  Jensen  Vejbøl  85  år.  Hjerte- 
lig til  lykke! 

Den  22.  september  fylder  søster  Metha  Kathrine  Sørensen  80  år. 
Hjertelig  til  lykke! 

KØBENHAVN:  Den  12.  september  fylder  søster  Pouline  Løvenhard 
Zacho,  Lundtoftegade  90,  60  år.  Hjertelig  til  lykke! 

Den  24.  september  fylder  søster  Elfrida  Hansen,  Saxogade  92,  60  år. 
Hjertelig  til  lykke! 

AMAGER:  Den  12.  september  fylder  søster  Ane  Johanne  Jensen  85  år. 
Hjertelig  til  lykke! 

AARHUS:  Den  15.  september  fylder  søster  Ane  Rasmussen  80  år. 
Hjertelig  til  lykke! 

Forlovelse:  Søster  Mona  Lykke  Jørgensen  og  broder  Flemming 
Thorsgård  Laursen,  begge  Odense  gren,  har  den  10.  juni  deklareret 
forlovelse.  Stjernen  ønsker  hjertelig  til  lykke! 

Sølvbryllup:  Henning  og  Esther  Fanø,  tidligere  Aalborg  og  Køben- 
havn, nu  Salt  Lake  City,  Utah,  fejrede  deres  sølvbryllup  den  31.  juli. 
Stjernen  ønsker  hjertelig  til  lykke! 

Hilsen  fra  U.S.A.:  Familien  Rasmus  Jensen,  tidligere  Randers,  sen- 
der fra  deres  hjem  i  Pocatello,  Idaho,  de  bedste  hilsener  til  søskende 
og  venner  i  Danmark. 

Tidligere  missionær  i  den  danske  mission,  Harold  E.  Stevens,  samt 
hans  hustru  og  to  børn  sender  fra  deres  hjem  i  Inglewood,  Califor- 
nia,  de  hjerteligste  hilsener  til  alle  i  Danmark. 

INDSAT 

Den  24.  juli  blev  ældste  Lynn  M.  Hansen 
kaldet  som  2.  rådgiver  til  missionspræsident 
Holger  P.  Petersen  og  blev  beskikket  til  sit 
hoje  kald  af  missionspræsidenten. 

Præsident  Lynn  M.  Hansen  er  fodt  den  27. 
december  1935  i  Idaho  Falls,  Idaho,  som  søn 
af  LeRoy  og  Aray  Hansen.  Han  har  taget  eks- 
amen fra  Bonneville  High  School,  har  gået  på 
Utah  State  College  i  et  år  og  på  Ricks  College 
i  et  år,  og  det  er  hans  mål  at  blive  skolelærer. 

Præsident  Hansen  ankom  til  Danmark  som  missionær  den  29.  januar 
1950  og  har  arbejdet  i  Kobenhavn  de  første  tre  måneder,  på  Born- 
holm i  ni  måneder,  og  i  Aalborg  de  sidste  seks  måneder,  forst  som 
distriktspræsident  og  derefter  som  grensforstander. 

Vi  beder  Gud  velsigne  præsident  Hansen  i  det  hoje  kald,  der  er  på- 
lagt ham. 


ORDINATIONER: 

KØBENHAVN:  16.  juni:  Jørgen  Eljen  Rasmussen  ordineret  til  diakon 
af  broder  Flemming  Hall. 

Kurt  Eljen  Rasmussen  ordineret  til  diakon  af  broder  Flemming  Hall. 

30.  juni:  Egon  Otto  Auerbach  ordineret  til  præst  af  missionspræsi- 
dent Holger  P.  Petersen. 

Jens  Kresten  Kristoffersen  ordineret  til  præst  af  ældste  Clarence  G. 
Jensen. 

Jørgen  Per  Ljungstrøm  ordineret  til  præst  af  broder  Jørgen  Ring- 
heim. 


EMIGRATIONER: 

AALBORG:  Den  12.  juni  emigrerede  Søren  Christian  Hansen,  Inga 
Petrea  Larsen  Hansen,  Ulla  Hansen  og  Cita  Hansen  til  Hamilton,  On- 
tario,  Canada. 

UDELUKKELSE: 

KØBENHAVN:  20.  maj  1957:  Robert  Andersen. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

ÅBSHANDLINGER 


HERNING: 

16.  juni: 

Mette  Alfrida  Kidmose  Madsen, 

døbt  af  ældste  Jay  Thuesen, 
håndspålæggelse  af  ældste  Royle 
Johnson. 

RANDERS: 

5.  jul  i: 

Kristen  Grøn,  døbt  af  ældste  H. 
Wayne  Schow,  håndspålæggelse 
af  ældste  Barr  Petersen. 

Inger  Marie  Jensine  Bendsen 
Bang  Grøn,  døbt  af  ældste  Barr 
Petersen,  håndspålæggelse  af  æld- 
ste Robert  Petersen. 

Helge  Grøn,  døbt  af  ældste  Ro- 
bert Petersen,  håndspålæggelse 
af  ældste  H.  Wayne  Schow. 

FÆRØERNE    (København   gren) : 

2  7,  juni: 

Thomasia      Matras      Ørvarodd, 

døbt  af  ældste  Bryce  A.  Jackman, 
håndspålæggelse  af  ældste  Clark 
Thorstenson. 

Marni  Ørvarodd,  døbt  af  ældste 
James  P.  Madsen,  håndspålæggel- 
se af  ældste  Joseph  Tex  Johnson. 

KØBENHAVN: 

19.  juni: 

Tove  May  Freiesleben  Hendrik- 
sen Gadd,  døbt  af  ældste  Vaughn 
Rasmussen,  håndspålæggelse  af 
ældste  Don  Paul  Jenkins. 

Aino  Birgitta  Gadd,  døbt  af  æld- 
ste   Don    Paul    Jenkins,    håndspå- 


læggelse af  ældste  Vaughn  Ras^ 
mussen. 

Mona  Corinna  Gadd,  døbt  af 
ældste  Vaughn  Rasmussen,  hånds- 
pålæggelse af  ældste  Don  Paul 
Jenkins. 

2  3.  juni: 

Gerda  Holm  Petersen,  døbt  af 
ældste  Clarence  Jensen,  håndspå- 
læggelse af  ældste  James  Christi- 
ansen. 

3  0.  j  uni: 

Kathe  Jørgensen,  døbt  af  ældste 
Neldon  M.  Oborn,  håndspålæggel- 
se af  ældste  Howard  R.  Johnson. 

13.  juli: 

Meta  Hylleborg  Skou,  døbt  af 
ældste  Clarence  Jensen,  håndspå- 
læggelse af  samme. 

14.  juli: 

Sidsel  Marie  Andersen,  døbt  af 
ældste  Norman  Petersen,  hånds- 
pålæggelse af  ældste  Gary  Smith 
Hansen. 

AALBORG: 

2  9.  juni: 

Ernst  Henry  Holstein  Johansen, 

døbt  af  broder  Svend  Erik  Hol- 
stein Johansen,  håndspålæggelse 
af  broder  Anton  Falden. 

Hans    Jørgen    Thorlak    Hansen, 

døbt  af  ældste  Holger  B.  C.  Tych- 
sen, håndspålæggelse  af  ældste 
Lynn  M.  Hansen. 


Vi  ønsker  de  nye  søskende  hjertelig  til  lykke  og  velkommen  i  Kirken! 

MISSIONÆRFORFLYTTELSER: 

13.  juli:    Richard  Jensen  fra  Aarhus  til  Sønderborg. 
15.  juli:    Larry  Miller  fra  København  til  Aalborg. 
Lynn  Hansen  fra  Aalborg  til  København. 

16.  juli:    Larry  Stucki  fra  Odense  til  Kobenhavn. 

Barr  Petersen  fra  Randers  til  København. 
Ronald  Wilson  fra  Silkeborg  til  Aarhus. 
K.  Dale  Despain  fra  Sønderborg  til  Aarhus. 

5.  aug. :  Tim  Malan  fra  Kobenhavn  til  Hjorring. 

Karl  P.  Woolsey  fra  Hjørring  til  København. 

6.  aug. :  James  W.  Christiansen  fra  Kobenhavn  til  Helsingør. 

Leonard  N.  Burton  fra  Kobenhavn  til  Amager. 
Kent  Christoffersen  fra  Roskilde  til  Randers. 

MISSIONÆR  AFLØSNINGER: 

Følgende  missionærer  er  blevet  hæderlig  afløst  fra  deres  arbejde 
i  den  danske  mission: 

15.  juli: 

Clarence  G.  Jensen  fra  Huntsville,  Utah,  efter  sidst  at  have  arbejdet 
som  2.  rådgiver  i  missionspræsidentskabet. 

Juel  D.  Gregersen  fra  Poeatello,  Idaho,  efter  sidst  at  have  arbejdet 
i  Sønderborg. 

5.  august:  Ralph  L.  Nielson  fra  Los  Angeles,  California,  efter  sidst 
at  have  arbejdet  i  Amager  gren. 

7.  august:  Freddy  Dean  Neal  fra  Woods  Cross,  Utah,  efter  sidst  at 
have  arbejdet  i  Helsingør. 

9.  august:  Robert  M.  Nielsen  fra  Richfield,  Utah,  efter  sidst  at  have 
arbejdet  i  Randers. 


Clarence  G.  Jensen.  Juel  D.  Gregersen. 


k  A 


Ralph  L.  Nielson. 


F.  Dean  Neal. 


Robert  M.  Nielsen. 

